o
PATRICIA KING - IKUINEN RAKKAUS Herran pelko
Tahdon esittää kysymyksen.
Oletko kuullut käsitteestä "Herran pelko"?
Ajatteletko, että Herran pelko saa pelkäämään?
Puhumme siitä tänään.
Tervetuloa ohjelman pariin. Olen Patricia King.
Vieraanani on Stacey Campbell.
Olet kohdannut Herran pelon hyvin nuorena.
Puhumme kokemuksestasi ja siitä, mitä Kirjoituksissa sanotaan.
Tutkimme, mitä vaikutuksia sillä on.
En ymmärtänyt sitä silloin, koska olin niin nuori.
Nyt, nelisenkymmentä vuotta myöhemmin käsitän, -
että kokemus muutti elämäni suunnan.
Olin 5 tai 6. Olin ollut päivittäin raamattukesäkoulussa.
Ohjaajat olivat näyttäneet kuvia Jeesuksesta ja lapsista.
Kertomus teki minuun vaikutuksen.
Ajattelin, että olisi ihana istua Jeesuksen sylissä.
Rukoilin ennen nukkumaanmenoa: -
"Jeesus, saanko minäkin tulla syliisi istumaan."
Sinä yönä kohtasin Jumalan voimakkaammin kuin koskaan.
Luultavasti se oli uni.
Unessa olin Jeesuksen edessä.
Hän ei ollut samanlainen kuin kuvissa.
Hän oli valtavan kokoinen. Tiesin sydämessäni, että Hän oli Jeesus.
Aloin juosta Häntä kohti. Nostin katseeni ylös.
Näin vain Hänen jalkansa. Hän alkoi puhua.
Hänen äänensä oli kuin ukkosenjyly tai suuri vesimassa.
En kuullut sitä vain korvillani. Se lävisti koko olemukseni.
Hän sanoi kolme lausetta. "Kristus on kuollut."
Ääni oli kova ja jylisevä.
Toinen lause oli: "Kristus on ylösnoussut."
Kolmas lause oli: "Kristus tulee takaisin."
Painotus oli selvästi kolmannessa lauseessa: "Kristus tulee takaisin"
Olin aivan romuna.
Yritin nostaa katsettani, kun Hän alkoi puhua.
Kaaduin maahan. Peitin pääni käsilläni.
Yritin tehdä itseni mahdollisimman pieneksi. Olin kauhuissani.
Sen jälkeen tiesin, että Jumala on todellinen.
Tiesin, että Hän tulee takaisin ja että pitää valmistautua.
Hänelle oli tärkeää, että toimin oikein.
Sen jälkeen minusta tuli perheen pulmunen.
Jos sisarukseni tekivät väärin, -
kuritin heitä sanoen: "Tiedät, että teit väärin."
"Kerro isälle ja äidille, tai minä kerron."
Minusta tuli omavanhurskas.
Kokemuksen jälkeen tiesin selvästi oikean ja väärän eron.
Sait kokea myös armon.
Sellaisia kokemuksia ei unohda koskaan.
Ne täyttävät koko olemuksen.
Sinullakin on samanlainen kokemus.
Olen kohdannut Herran pelon kahdesti.
Ihmiset sanovat usein: -
"Herran pelon henki ei saa pelkäämään, vaan kunnioittamaan."
Ajattelen: "Et ole kohdannut Herran pelon henkeä."
Se ei ole pahaa pelkoa.
Se on hämmästystä siitä, miten iso Jumala on.
Hän on niin iso, ettei Hänen läsnäoloaan kestä -
ilman Hänen armoaan.
Hän on niin täydellinen, voimallinen ja vanhurskas.
Hän on virheetön.
Hän voisi henkäyksellään tehdä lopun maailmasta.
Kuinka voisi sanoa, ettei se pelota?
Raamatussa kaikki, jotka näkivät Herran, -
sanoivat: "Pyhä! Pyhä! Pyhä!"
Taivaassa sanotaan lakkaamatta: "Pyhä!"
Se on niin vaikuttavaa.
Hänen olemuksensa on puhdas.
Se on niin mahtava.
Sisällä kaikki asettuu järjestykseen Häntä kohti.
2. Moos. 33:ssa Mooses janosi Jumalaa.
Hän pystytti ilmestysmajan ja kohtasi Herraa päivittäin.
Jumala puhui hänelle kasvoista kasvoihin.
Hän alkoi janota Jumalaa entistä enemmän.
Mooses tunsi Jumalan kuin ystävänä.
Hän sanoi Jumalalle: "Näytä kirkkautesi."
Luvun alussa sanotaan, että Jumala puhui hänelle kasvoista kasvoihin.
Sitten Jumala sanoi: "Annan ihanuuteni kulkea ohitseni."
"Suojaan sinua kädelläni, sillä kasvojani ei kukaan saa nähdä."
Se oli minusta hämmentävää.
Edellä Hän puhui Moosekselle kasvoista kasvoihin.
Kävi ilmi, että hepreassa kasvot- sana voi olla yksikkö tai monikko.
Jumala voi osoittaa yksittäisen ominaisuutensa, kuten rakkautensa.
Kun näkee Herran rakkaudessaan, täyttyy rakkaudella.
Kun näkee Herran armossaan, Hän ilmoittaa armonsa.
Jos näkee Herran ilossaan, saa kokea Herran ilon.
Kukaan ei kestä Jumalan koko täyteyden ilmestystä.
Ihminen ei tässä ruumiissa kestä Jumalan koko täyteyttä.
Koko ikuisuus ei kestä Jumalan täyteyttä.
Hän sanoi, ettei Hänen tietään voi tuntea.
Se, joka tekee Häntä pienemmäksi, vähättelee Hänen suuruuttaan.
Sanoit, että jotkut pitävät Herran pelkoa pikkujuttuna.
Jumala osoittaa itsestään aina tiettyjä ominaisuuksia.
Kun Hän tuo ilmi koko täyteytensä, -
emme kestä sitä näissä ruumiissa.
Pidän Herran pelosta paljon, -
vaikka sitä on vaikea sulatella sillä hetkellä.
Kun Jesaja nostettiin Jumalan eteen valtaistuinsaliin, -
Jesaja luuli tuhoutuvansa.
Jumalan kirkkaus ja läsnäolo oli jotakin niin suurta.
Tarvitaan ylimääräinen annos armoa sillä hetkellä, -
kun Herran pelko ilmestyy.
Herran pelko auttaa pysymään erossa pahasta.
Kun Herran pelko ilmestyy, ihmisen on mahdotonta tehdä syntiä.
Syntiä ei pysty edes ajattelemaan.
Kaikki olemuksessa haluaa asettua linjaan Jumalan kanssa.
Ei edes uskalla ajatella muuta.
Olin Filippiineillä, kun Herran pelko ilmestyi minulle.
Heräsin aamulla neljältä.
Olin kulkenut harhaan eräällä alueella elämässä.
Sitä tekee valintoja ja huomaa tehneensä virheen.
Myöhemmin olen tajunnut, että Pyhä Henki oli puhunut asiasta.
En ollut kuunnellut Häntä.
Hän rakasti minua niin paljon, että Hän halusi ojentaa minua.
Hän herätti minut vahvalla ojentavalla äänellä.
Se ravisteli koko olemustani. En pystynyt liikkumaan.
Pidin kuritusta oikeana.
Pyysin Jumalan armoa. Lupasin, etten enää toimi niin.
Kokemus vaikutti voimakkaasti vielä viikkojenkin jälkeen.
Jumalaa ei voi vastustaa.
Hän rakastaa meitä.
Hän pitää meidät ojennuksessa rakkaudessaan.
Toinen kerta oli Torontossa. Olin valmistautumassa puhumaan.
Rukoilin hotellihuoneessani. Pyhyyden henki laskeutui.
Pyhyyden henki tuli yhä raskaammaksi.
Tunsin sen heti aluksi.
Sen jälkeen aloin kokea kauhua.
Jumalan pyhyyden, vanhurskauden ja oikeudenmukaisuuden voima -
olivat yhdistettynä. Ilmestys oli minulle liikaa.
Näin Hänen valossaan, kuka minä olen ilman Häntä.
Minussa kaikki, mikä ei ollut täydellistä, paljastettiin.
Jumala näytti minulle lihallisen luontoni.
Kaikki oli täysin paljastettua.
Ajattelin, että kuolen.
Kaaduin lattialle. Yritin ryömiä pois Jumalan läsnäolosta.
Yritin päästä maton sisään.
Profeetta sanoi, että hän oli kuin maan mato.
Halusin vain ryömiä maan alle kuten mato.
Pystyin tuntemaan saastaisuuteni.
Tunsin, mitä olen ilman Kristusta.
En sillä hetkellä muistanut, kuka olin Kristuksessa.
Näin vain ihmisluontoni ja kieron pahuuteni.
Yritin muistuttaa Jumalaa hyvistä teoistani.
Ne eivät kestäneet, -
sillä vanhurskauden paino oli ylläni.
En voinut tehdä muuta kuin huutaa armoa.
Tunne keveni, mutta se oli silti raskas. Luhistuin Hänen edessään.
Sitä kesti kaksi vuotta kokemuksen jälkeen.
Luhistuin aina, kun se tuli mieleeni.
Tiesin, että minut oli kutsuttu elämään ryhdikkäästi.
Jumala osoitti minulle täydellisyytensä.
Hän haluaa meiltä samaa, mutta emme pysty siihen omassa voimassamme.
Kohtaaminen kauhistutti minua kahden vuoden ajan.
Herra näytti minulle ilmestyksen täytetystä ristintyöstä.
Voimme saavuttaa virheettömyyden Jumalan silmissä vain, -
jos vaellamme Kristuksen vanhurskaudessa.
Meidät on ristiinnaulittu Kristuksen kanssa.
Elämme nyt Jumalan Pojan uskossa.
Itkin itkemistäni. Pidin kiinni rististä.
Kävikö sinullekin kokemuksen jälkeen niin, -
että sinulla oli sisäinen halu toimia oikein.
Et halunnut katsoa tiettyjä TV-ohjelmia.
Halu tuli sinusta sisäisesti.
Et edes halunnut tehdä väärin.
Se ei tullut edes mieleesi.
Se asetti sisälläsi riman korkealle.
Monet sanovat kohdanneensa Herran pelon hengen, -
mutta he elävät synnissä. He eivät ole kohdanneet sitä.
Kun kokee Herran pelon, ei voi jatkaa synnissä.
Jos tekee syntiä, luhistuu.
Se on suurimpia armon lahjoja.
Armossaan Hän näkee meihin sisäisesti.
Janoamme vanhurskautta ja pyhyyttä.
Hän vastaa rukouksiimme.
Armossaan Hän antaa Herran pelon hengen auttamaan siinä, -
mitä pyydämme ja halajamme.
Monet ovat pyytäneet Jumalalta vapautta.
Jumala on antanut voiman pysyä erossa synnistä.
Jumala haluaa, että tunnemme täyteyden.
Palvelemme seurakuntaruumista profetian kautta.
Profeetan yksi tehtävä on vetää vanhurskauden luotilanka, -
jotta seurakunta olisi turvassa -
ja Jumalan lapset eläisivät hyvää elämää ilman synnin siteitä.
Varashan tuli tappamaan, varastamaan ja tuhoamaan.
Jeesus tuli antamaan yltäkylläisen elämän.
Profeetat kutsuvat seurakuntaa vanhurskauden luotilangalle.
He kutsuvat ymmärtämään, kuka Jeesus on.
Kohtaamme Herran pelon, jotta voimme elää sanomaa todeksi.
Sanoma ei ole pelkkiä sanoja. Koen sen koko olemuksellani.
Olet samanlainen. Olemme rukoilleet yhdessä.
Meidän täytyy etsiä Jumalan ystävällisyyttä ja ankaruutta.
On oltava armoa ja totuutta.
Emme voi tehdä syntiä, sillä se rikkoo meitä ja läheisiämme.
Jumala rakastaa meitä liikaa jättääkseen meidät siihen tilaan.
Ef. 1:17-18:ssa sanotaan, -
että Hän haluaa antaa viisauden ja ilmestyksen hengen.
Viisaus toimii arkielämässä.
Herran pelko on Raamatun mukaan viisauden alku.
Se on sitä, että sydämeen kirjoitettu laki tulee eläväksi.
Se siirtyy arkipäivän elämäämme.
Enää ei eroteta salaista ja julkista elämää.
Kerran sain Torontossa profetian, joka pelotti minua itseänikin.
Se oli sananpaikka muistaakseni Sananl. 3:sta.
Hän sanoi: "Herra vihaa kuutta, seitsemän on Hänelle kauhistus."
Hän luetteli seitsemän asiaa, jotka ovat Herralle kauhistus.
Niistä yksi oli ihminen, joka kylvi riitaa veljien välille.
Luin tuota sananpaikkaa. Ylleni tuli kauhu.
Koin pakottavaa tarvetta tuoda sananpaikka esiin.
Menin lavalle. Pyhä Henki tuli.
Herra sanoi: "Kuutta asiaa Herra vihaa."
Raamatussa todella sanotaan, että Jumala vihaa tiettyjä asioita.
"Niistä yksi on ihminen, joka kylvää riitaa veljien välille" -
"ja jonka tarkoitus on irrottaa käsi kädestä."
Elettiin Toronton herätyksen alkuaikoja.
Silloin oli paljon riitoja siitä, oliko se Jumalasta.
Juudan kirjeessä ja muualla puhutaan ihmisistä, -
jotka tulevat tarkoituksella repimään seurakuntaa.
He haluavat hajottaa arvostelemalla ja syyttämällä.
Herra ilmoitti, että salissa oli sellaisia ihmisiä.
Hän kertoi, miltä se Hänestä tuntuu.
Monet kertoivat, että sanoma nostatti karvoja pystyyn.
Kokouksen jälkeen luokseni tuli eräs ihminen.
Hänellä oli laukullinen kirjoja, jotka hän oli ostanut.
Hän oli aikonut etsiä kirjoista virheitä arvostelumielessä.
Hän pudotti laukun jalkojeni juureen.
Hän sanoi: "Tässä." Sitten hän lähti.
Hän oli tullut paikan päälle vain etsimään vikaa.
Jumala ei ole julma. Hän rakastaa meitä.
Tarvitaan julistusta Herran pelosta.
On painotettu ehdotonta rakkautta ja armoa.
Ne kuuluvat Jumalan ominaisuuksiin.
Vaikka Hänessä on rakkautta, myötätuntoa ja armoa, -
Häntä pitää kunnioittaa ja peljätä.
Hän saa koko maan vavahtelemaan. Hän ravistelee kansakuntia.
Hänen voimansa ja tarkoituksensa ovat erinomaiset.
Jumala ei halua, että kukaan joutuu kadotukseen.
Kun Herra antaa Herran pelon tai ojentaa meitä, -
Hän tahtoo, että emme tee väärin.
Se on tilanne, jossa kaikki osapuolet voittavat.
Sanoin pojanpojalleni vain viikko sitten: -
"Elämäsi on kuin puutarha. Jumala haluaa, että kylvät hyviä siemeniä"
"Niität sitä, mitä kylvät, tässä elämässä ja ikuisuudessa."
Jumala haluaa aina parastamme.
Joistakin Herran pelko on epämukava aihe.
Joku saattaa kysyä, miksi Jumala pelottelisi pikkutyttöä.
Sitä voi olla vaikea selittää.
Silloin kun se tapahtuu, tilanteessa on pyhyyttä ja turvaa.
Läsnä on myös lohdutusta.
Jumala on hyvä ja rakastava.
Rakastan Herran pelkoa.
Kun se poistui, pyysin sitä uudelleen.
Oli ihana tutustua siihen ominaisuuteen Hänestä.
Liha ei ymmärrä Jumalan asioita.
Joku saattaa pitää tätä typeränä.
Se on jotakin, mitä Herra tarjoaa meille.
Jes. 11:ssä sanotaan: "Jeesuksen päällä lepää Herran Henki," -
"viisauden ja ymmärryksen henki, neuvon ja voiman henki," -
"tiedon ja Herran pelon henki."
"Hän iloitsi Herran pelosta."
Hän haluaa, että mekin iloitsemme Herran pelosta, -
koska Hän on mahtava ja Hänellä on isoja asioita varattuna meille.
Encountering the Sevenfold Spirit -opetussarjassa -
Patricia King opettaa Pyhän Hengen ominaisuuksista.
Opetus auttaa saavuttamaan viisautta, ilmestystietoa, -
voitelua ja ymmärrystä.
Tilaa englanninkielinen opetus tilauskoodilla 158.
Tuotteen alennettu hinta on rajoitetun ajan 25 dollaria.
Jeesus käski seurakuntaruumista julistamaan ilosanomaa, -
parantamaan sairaita, herättämään kuolleita ja ajamaan ulos henkiä.
Olet yliluonnollinen olento. Jumala haluaa, että kasvat, -
jotta voimme viedä eteenpäin Jumalan valtakuntaa.
Tule Kasvaminen yliluonnollisessa -konferenssiin.
Puhujina toimivat Mark Chironna, David Hogan, Lance Wallnau, -
James Maloney, Joshua Mills, Michael Maiden ja Matt Sorger.
Ylistyksestä vastaavat Steve Swanson, Joanne McFatter, -
Julie Meyer ja Vince Gibson.
Konferenssi muuttaa elämän.
Konferenssiin voi ilmoittautua ohjelman kotisivuilla.
KUMPPANIEMME AVULLA
LEVITÄMME EVANKELIUMIA
KOKO MAAILMAAN
INTERNETIN JA TELEVISION KAUTTA
TUOMME VALOA PIMEYTEEN
Liity kumppanuus- ohjelmaan kotisivuillamme.
Herran pelon henki kuuluu parhaimpiin saamiini lahjoihin.
Sen ansiosta olen säästynyt monelta kivulta ja surulta.
Se on auttanut minua erottamaan, mikä on oikein ja väärin.
Katsojissa on monia, jotka janoavat vanhurskautta.
He janoavat tätä Jumalan lahjaa. Rukoilen puolestanne.
Jeesus, haluat, että ihmiset janoavat vanhurskautta ja pyhyyttä.
Herra, täytä heidän halajamisensa.
Anna heille Herran pelon henki.
Herran pelko on voimallinen aihe.
Se kutsuu jokaista uskovaa tarttumaan siihen.
Ilman Herran pelon henkeä maailmassa ei ole toivoa.
Luomakunta halajaa Jumalan lasten esiinnousua.
Herran pelko on mahtava.
Muista silti, että Jumala rakastaa sinua ikuisella rakkaudellaan.
KUMPPANIEMME AVULLA
LÄHETÄMME TIIMEJÄ
KADOTETTUJEN JA RIKKINÄISTEN LUO
MAAILMAN KANSAKUNTIIN
TUOMME VALOA PIMEYTEEN
Liity kumppanuus- ohjelmaan kotisivuillamme.
Tälläkin hetkellä lapsia myydään seksiorjiksi.
He eivät pysty puhumaan puolestaan. He tarvitsevat sinua.
Yhdessä voimme auttaa.
Liity Kambodža-operaatioon järjestön lähetystyön kotisivuilla.
Tule mukaan tiimiimme ja auta lopettamaan nykyajan orjakauppa.
Herra, lähetä kirkkautesi ystäväni ylle.
Käy ohjelman kotisivuilla.
Suomennos: Marianne Tenetz